Virtual maşın
Virtual maşın və ya xəyali maşın — əməliyyat sistemi ilə kompüter platforması arasında bir virtual mühit yaradır və bu virtual mühit üzərində proqramların çalışdırıla bilməsinə imkan verir. Məsələn, Linux-un yeni versiyası çıxdı və siz bunu sınamaq istəyirsiniz. Kompüterinizə format atıb Linux qurmaq təbii ki çətin olacaq. Virtuallaşdırma proqramları sayəsində bu asanlıqla mümkün olur. Hər iki əməliyyat sistemini eyni anda istifadə edə bilərsiniz. Və ya Linux xoşunuza gəldi, lakin Windows-dan da qopmaq istəmirsiniz. Bunun üçün virtuallaşdırma proqramlarını istifadə edərək hər iki əməliyyat sistemini də istifadə edə bilərsiniz. İstədiyiniz zaman bu qurduğunuz əməliyyat sistemini silə bilərsiniz. Bu iki əməliyyat sistemi arasında sürüklə burax üsulu ilə fayllarınızı rahatca köçürə bilərsiniz. Ayrıca bu proqramlar sayəsində bir əməliyyat sistemindən digərinə, kompüteri yenidən başlatmadan rahatca keçə bilərsiniz. Virtuallaşdırmanın bir digər faydası da, güvənmədiyiniz bir proqramı əvvəl virtual maşında test edib daha sonra ana maşınınızda istifadə edə bilmənizdir. Virtual maşın yaradılacağı zaman, virtual maşının istifadə edəcəyi qədər bir təchizat(Ram, prosessor, hard disk) təsis edilir. Virtuallaşdırmanın bir digər əhəmiyyətli faydası da budur: Bir yerdə onlarla server olduğunu düşünək. Bunların hamısı üçün avadanlıq, soyutma və elektrik xərci olacaq. Virtuallaşdırma ilə bu server-lərı bir server içərisində yığaraq enerji və zaman qənaət təmin edilə bilər. Göründüyü kimi virtuallaşdırma serverlər üzərində də edilə bilər.